als_Latn dik_Latn sag_Latn
TIRANE- Nga sot deputeti Alfred Peza është i pandehur, dhe dosja ndaj tij është dërguar në Gjykatën e Lartë, pasi Prokuroria e përgjithshme i njoftoi tre akuzat për “fshehje të ardhurash”, “pastrim parash” e ‘mos deklarim pasurie”.
Akuzat ia ka komunikuar prokurorja Rovena Gashi ndërsa avokati i tij Ardian Visha deklaroi për mediat se kjo e deputetit është një çështje e lehtë për tu fituar.
“Për mua është një rast i thjeshtë për t’u fituar, është i ndërtuar keq nga prokuroria
qoftë nga lëvizja proceduriale apo nga materia e perdorur. Cdo avokat do të ishte i lumtur ta kishte këtë rast sepse është një fitore e sigurt”, u shpreh avokati i Pezës.
Ndërsa vetë Peza u mjaftua me një “faleminderit” kur gazetarët e pyetën të komentone në lidhje me akuzuat që iu komunikuan sot.
Pas kërkesës së Prokurorisë për Krime të Rënda, Gjykata për Krime të Rënda vendosi sekuestro preventive ndaj aksioneve, në masën 1%, me vlerë rreth 113 milionë lekë të reja, të gruas së deputetit Alfred Peza. Nga hetimet disa mujore, ka rezultuar deputeti i mazhorancës, nuk ka mundur të justifikojë pasurinë e tij.
Hetimet ndaj Alfred Pezës, nisën pas publikimit të një kontrate noteriale, sipas së cilës bashkëshortja e tij, kishte investuar shumën prej 1.14 milionë dollar për të blerë aksione në një bankë të nivelit të dytë.
Prokuroria e përgjithshme e vuri emrin e Alfred Pezës, në regjistrimin e personave që u atribuohet vepra penale dhe kërkoi dëshminë e tij. Ligjvënësi socialist jashtë dyerve të prokurorisë deklaroi për mediat se çdo qindarkë të pasurisë së tij e ka fituar me punë të ligjshme.
(m.a/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn bos_Latn